



מכרז פומבי מס' 1009/1
לבחירת מנהל אומנותי עבור אירוע ההצדעה ל-70 שנות אופנה ישראלית לרגל שנת ה-70 למדינת ישראל











תנאי המכרז ונספחיו

כללי 
טרגט א.מ.ן. בע"מ (להלן: "טרגט" או "המזמין") הינה חברת ניהול אירועי ה-70 למדינת ישראל, הפועלת מתוקף זכייתה במכרז שפרסם משרד התרבות והספורט.
המזמין מנהל ומפיק אירועים ו'אייטמים' שונים לחגיגות ה-70 למדינת ישראל, ובכוונתו לפרסם מכרז לבחירת חברת הפקה שתבצע את ההפקה הטכנית לאירוע "הצדעה ל-70 שנות אופנה ישראלית" המתוכנן לחודש יולי 2018 (להלן: "האירוע").
לשם עריכת המכרז לבחירת חברת הפקה והוצאתו לפועל, החליט המזמין לפרסם את המכרז הנ"ל לצורך בחירת מנהל אומנותי אשר ישמש כמנהל האומנותי של האירוע ויעבוד בצמוד לחברת ההפקה שתבחר יל-ידי המזמין (להלן: "המנהל האומנותי" או "המציע" ו"חברת ההפקה", בהתאמה). בנוסף, המנהל האומנותי ידרש להיות זמין ולהשתתף בישיבות, כפי שיורה לו המזמין, בהליך המכרז לבחירת חברת הפקה ובשלבי הכנתו.
מנהל אומנותי העומד בדרישות הסף שיפורטו להלן, המעוניין להשתתף בהליך התחרותי, יגיש בקשתו בכתב על-גבי טופס בקשת השתתפות כמפורט בנספח א' בצירוף כל המסמכים שיפורטו להלן. 
השתתפות במכרז כפופה לעמידה בתנאי הסף כמפורט להלן.
מובהר בזאת כי אין המזמין מתחייבת להיקף העבודות, וייתכן כי לא תימסר לידי הזוכה כל עבודה, בין אם משום ביטול המכרז או כל סיבה אחרת, ולמנהל האומנותי לא תהא כל טענה ו/או תביעה ו/או דרישה כנגד המזמין.
ההתקשרות ותקופתה
המנהל האומנותי שייבחר, יצטרך לשמש כמנהל האומנותי מטעם המזמין עבור  חברת ההפקה שתיבחר ע"י המזמין בהליך מכרזי ויספק לה שירותי ניהול אומנותי, ניהול תוכן וקריאייטיב עבור אירוע "הצדעה ל-70 שנות אופנה ישראלית".
האירוע מתוכנן להתקיים ביום 10.7.2018 במצודת דוד בעיר ירושלים, כאשר המזמין צופה כי כחודש וחצי לפני מועד האירוע, תיבחר חברת ההפקה והעבודה על הפרויקט תחל עם היבחרה. המנהל האומנותי צריך להיערך ללוחות הזמנים, להיות זמין ולא לעסוק בכל עיסוק אחר שעשוי לפגוע ביכולתו לספק את השירות לחברת ההפקה. מובהר כי מועד האירוע ומיקומו עשויים להשתנות.
תקופת ההתקשרות בין המזמין למנהל האומנותי תחל מיד בסמוך לאחר היבחרו ותסתיים לא לפני 10 ימים לאחר תום האירוע.
במקרה של ביטול המכרז לבחירת הספק להפקת האירוע ו/או ביטול האירוע כולו, תבוטל גם זכיית המנהל האומנותי.
ההתקשרות תבוצע בכפוף לזמינות תקציבית ובכפוף להוראות חוק התקציב של משרד התרבות והספורט.
המזמין יהא רשאי לבטל, בכל עת, את בחירת המנהל האומנותי מכל סיבה סבירה שהיא, ובכלל זה בשל כל אחד מן המקרים הבאים:
התקבלה תלונה מאת עובדי המזמין או ספק אחר של המזמין והתלונה התבררה כאמיתית ויסודית.
המנהל האומנותי הפר הפרה יסודית את הסכם ההתקשרות עם המזמין ו/או חברת ההפקה ו/או מי מטעמם.
המנהל האומנותי הפר את חובת הסודיות ו/או חובתו שלא להימצא בניגוד עניינים, באופן המונע ממנו את המשך עבודתו. 
המזמין אינו שבע רצון מאיכות מתן השירותים המוענקים על ידי המנהל האומנותי. 
לבקשת משרד התרבות והספורט.
למען הסר ספק, הספק שייבחר, יספק את השירותים עבור המזמין וחברת ההפקה. במקרה של מחלוקת כלשהי בין מי מהצדדים, הוראות המזמין יגברו. 
מהות השירות:
לרגל חגיגות ה-70 למדינת ישראל, בכוונת משרד התרבות והספורט, באמצעות המזמין, לקיים בחודש יולי 2018 אירוע הצדעה ל-70 שנות אופנה ישראלית בהיקף כספי משוער של כ-3-2.5 מיליון ש"ח. האירוע יתקיים במצודת דוד בעיר ירושלים.
החזון בבסיס האירוע הנו התפתחות האופנה הישראלית בשבעים שנות קיומה.
המנהל האומנותי שייבחר במסגרת מכרז זה, יידרש לסייע למזמין לפתח קונספט אומנותי ולבנות מתווה אומנותי עבור האירוע.
בשלב הראשון, יידרש המנהל האומנותי להשתתף בישיבות ולסייע למזמין לקבוע את המתווה האומנותי הראשוני של האירוע לצורך פרסום מכרז לבחירת חברת הפקה.
לאחר בחירת חברת ההפקה, המנהל האומנותי יספק לה את כל השירותים הנדרשים לצורך הפקת האירוע. 
למען הסר ספק, המנהל האומנותי שייבחר, יהיה כפוף לבעלי התפקידים מטעם המזמין, לרבות בתחום הניהול האומנותי, הקריאייטיב וההפקה.

תנאי סף:
המציע הינו "גוף משפטי" מאוגד הרשום ברשם רשמי בישראל.
המציע עומד בדרישות תקנה 6(א) לתקנות חובת המכרזים, התשנ"ג - 1993 ובכלל זה מחזיק בכל האישורים הנדרשים לפי חוק עסקאות גופים ציבוריים, התשל"ו- 1976 (אכיפת ניהול חשבונות ותשלום חובות מס), כשהם תקפים.
על המנהל האומנותי לעמוד בדרישות הסף הבאות:
למנהל האומנותי ניסיון של לפחות 10 שנים בתחומי ניהול וארגון הפקות אופנה, בדגש על הצד האומנותי;
בשלוש השנים האחרונות המנהל האומנותי שימש כמנהל אומנותי בשני אירועים לפחות שהיקפם הכספי, של כל אחד מהם, עלה על 1.5 מיליון ₪ (כולל מע"מ).

למען הסר ספק, "שנה אחרונה" או "שנים אחרונות" – הספירה מתייחסת לשנה /שנים מהמועד האחרון להגשת ההצעה, אלא אם כן מצוין אחרת.
מסמכים שעל המנהל האומנותי  לצרף לבקשתו
טופס הגשת הצעה – נספח א';
האישורים הנדרשים לפי חוק עסקאות גופים ציבוריים;
העתק תעודת עוסק מורשה ו/או העתק של תעודת התאגדות (לפי העניין וסוג התאגדותו המשפטית של המציע);
קורות חיים;
פרופיל ופירוט הניסיון של המנהל האומנותי;
המנהל האומנותי ימלא את נספח ב' לפניה, המפרט את הניסיון הנדרשים לצורך עמידה בתנאי הסף. 
הצעת מחיר במעטפה סגורה ונפרדת.
אופן הגשת ההצעה
את ההצעה יש להגיש בעותק קשיח עד ליום 1.4.2018 בשעה 14:00 במשרדי המזמין ברח' האודם 6, פתח-תקווה.
יש למלא את כל הפרטים בכתב קריא וברור.
את ההצעה יש להגיש בתוך מעטפה, אשר תכלול בתוכה מעטפה נוספת סגורה ובה הצעת המחיר, בנפרד מיתר מסמכי ההצעה.
שאלות הבהרה:
[bookmark: _Ref279591285]המציעים רשאים להפנות למזמין שאלות הבהרה באמצעות הדוא"ל בכל עת, עד ליום 27.3.2018 בשעה 16:00. מציע אשר לא יפנה לקבלת הבהרות בתוך המועד האמור, יהיה מנוע מלטעון בעתיד כל טענה בדבר אי בהירות, סתירה, אי התאמה או אי הבנה כאמור. את הפנייה יש להפנות בכתב באמצעות הדוא"ל: Michrazim@Target-Market.co.il.
ביום 28.3.2018 ינתן מענה לשאלות ההבהרה, והוא יפורסם באתר משרד התרבות והספורט. באחריות המציעים לעיין במסמך המענה לתשובות לשאלות ההבהרה. המציע מצהיר כי ידוע לו שבדיקת העמוד הרלוונטי באתר משרד התרבות והספורט הנה באחריותו, וידוע לו כי ללא תתקבל כל טענה בעניין.
שינויים במסמכי המכרז
המזמין רשאי בכל עת, קודם למועד האחרון להגשת הבקשות, להכניס שינויים ותיקונים במכרז, בכל אופן שהוא, ביוזמתו או במענה לשאלות המשתתפים, והכל בכפוף לאישור משרד התרבות והספורט. השינויים והתיקונים, כאמור, יהוו חלק בלתי נפרד מתנאי המכרז והם יפורסמו באתר האינטרנט של המזמין (ואתר משרד התרבות והספורט). באחריות המשתתפים להתעדכן כל העת באתר האינטרנט של המזמין.
המזמין רשאי, בלא צורך בהנמקה, להאריך את כל או חלק מהמועדים הקבועים המכרז זה בכפוף לאישור משרד התרבות והספורט. הודעה כאמור תפורסם באתר האינטרנט של המזמין.
הוראות נוספות
המזמין יהא רשאי, אך לא חייב, לפי שיקול דעתו הבלעדי, לפנות למציע בדרישה להמציא הבהרות ו/או הסברים ו/או השלמות ביחס להצעתו ו/או לאפשר למציע לעשות כן, לרבות בעניין המצאת כל מסמך אישור, היתר או רישיון כנדרש לפי תנאי מכרז זה, ובלבד שכל רישיון אישור או היתר יהיו בעלי תוקף ותחולה למועד האחרון להגשת הצעות. המזמין יהא רשאי למחול על קיום דרישה או תנאי מתנאי במכרז אשר אינם מהותיים ויוגדרו על ידו כ'פגמים טכניים' ואשר אין בהם כדי לפגוע בעיקרון השוויון והכול לפי שיקול דעתו.
המזמין שומר לעצמו את הזכות לבטל את המכרז מכל סיבה שהיא ובכל שלב, בהתאם לשיקול דעתו המלא והסופי. אם יחליט המזמין כאמור לבטל את הליך המכרז, לא תהיה למשתתפים כל תביעה ו/או דרישה ו/או טענה מכל סוג שהוא.
כל ההוצאות מכל מין וסוג הכרוכות בהגשת ההצעה למכרז, יחולו על המציע ולא יוחזרו לו בשום מקרה.
המציע לא יגיש ולא יהיה מעורב באופן כלשהו, במישרין ו/או בעקיפין, ביותר מהצעה אחת. 
המנהל האומנותי  מצהיר, כי ידוע לו ולכל העובדים והמועסקים על ידו לצרכי ביצוע השירותים (ככל שיידרשו), כי הינם עובדים ומועסקים על ידו, ולא על ידי המזמין. 
בכל הקשור למערכת היחסים בין המזמין לבין המנהל האומנותי, ייחשב המנהל האומנותי כספק משנה עצמאי לכל דבר ועניין ולא יחולו כל יחסי עובד מעביד בין הצדדים. 
המנהל האומנותי בלבד יהיה אחראי כלפי כל המועסקים על ידיו לפי דיני העבודה והנזיקין. כן יהיה אחראי לבדו לכל נזק שיגרם על ידו, או בגין רכושו ונכסיו ועל ידי המועסקים על ידו למטרת אספקת השירותים. אם על אף האמור יחויב המזמין כדין, לשאת חבות, או לעשות מעשה כלשהו, יפצה אותו על כך המנהל האומנותי באורח מלא.
על המציעים לקחת בחשבון כי ייתכן ויידרשו ביטוחים מסוימים למציע אשר יפורסמו במענה לשאלות הבהרה ו/או יתווספו כנספח להסכם.
התחייבות המציע 
המציע מצהיר ומתחייב כי אין מניעה חוקית כלשהי לעבודתו עם חברת הפקה (שתבחר בהמשך) ו/או להתקשרות המציע עם המזמין, ככל שיהיה צורך, וכי בכל העת הוא יחזיק באישורים הנדרשים על פי דין, וידווח למזמין בכל עניין כאמור, מראש ומיד עם גילויו.
המציע מתחייב לפעול בהתאם לנדרש ובהתאם למפורט במכרז זה.
המציע אינו רשאי להמחות ו/או להעביר ו/או למשכן ו/או לשעבד את זכויותיו או את חובותיו לפי תנאי המכרז, כולן או חלקן. 
המציע מתחייב ומצהיר כי ידוע לו שלאחר בחירת הזוכה בהליך זה ובסמוך מאוד לאחר מכן, האחרון יידרש להשתתף בישיבות שיתקיימו במשרדי המזמין ו/או במשרד התרבות והספורט (בתל-אביב או בירושלים) כחלק מישיבות המקדימות לעריכת המכרז לבחירת חברת ההפקה, וכן ישיבות שיתקיימו לאחר בחירת חברת ההפקה. עבודות אלו כלולות במחיר שיוצע על ידי המנהל האומנותי ומוערכות בכ-20% מסך היקף התקשרות.
איסור ניגוד עניינים: 
מובהר בזאת כי מציע שיבחר לביצוע עבודה, הוא או כל הפועלים מטעמו, ידרשו להתחייב כתנאי סף לקבלת העבודה שלא לעסוק ולא לטפל במישרין או בעקיפין בכל עניין היוצר או עלול ליצור ניגוד עניינים עם ביצוע העבודה לה יבחרו.
אמות מידה לבחירת המנהל האומנותי: 
ההצעות יובאו בפני ועדת המכרזים של המזמין (להלן: "ועדת המכרזים").
אמות המידה לבחירת ההצעה הזוכה, יהיו על פי אמות המידה והמשקולות המפורטים להלן:
בגין איכות - 70%.
בגין מרכיב המחיר - 30%.
לצורך בדיקת ההצעות, על כל היבטיהן, המזמין רשאי למנות צוות בדיקה, אשר רשאי בין היתר, לבקר במקומות להם סיפק או מספק המציע ו/או לבקש לבחון את איכות השירותים בכל דרך שימצא לנכון. צוות הבדיקה של המזמין רשאי לתת ציונים לכל מציע על המשקולות כמפורט להלן. המזמין רשאי להורות לצוות הבדיקה לבצע בדיקה, כאמור לעיל, באופן מלא או חלקי, אצל כל המציעים או חלקם, הכול לפי שיקול דעתו הבלעדי והמוחלט ומבלי שתהא עליו חובת ההנמקה.
תהליך הבחינה של ההצעות והערכתן ייעשה בשלושה שלבים:
[bookmark: _Ref293777489]שלב א': בדיקת תנאי הסף.
שלב ב': בדיקת איכות, לרבות ריאיון.
שלב ג': חישוב ציוני המחיר ובחירת זוכה.
[bookmark: _Ref256322024]
שלב א': עמידה בתנאי הסף
בדיקה האם ההצעה עומדת בתנאי הסף הרלוונטיים.
בנוסף לתנאי הסף המפורטים לעיל, המזמין שומר לעצמו את הזכות לעשות למציע בדיקות נוספות, בין היתר, ביטחוניות ו/או כלכליות, כפי שימצא לנכון. אי-עמידה בבדיקות אלה, על פי שיקול דעת המזמין, עלולה לפסול את המציע.
[bookmark: _Ref373430743]
שלב ב': בדיקת איכות ההצעות (70%)
מציע שעמד בכל תנאי הסף, יעבור לשלב זה, בו תתבצע בדיקת האיכות.
[bookmark: _Ref256322934][bookmark: _Ref476142402]בדיקת האיכות תהיה מורכבת מהפרמטרים המפורטים להלן:
	פרמטר איכות
	משקל

	ניסיון המנהל האומנותי
	40%

	ראיון למנהל האומנותי
	60%

	סה"כ ניקוד איכות
	100%





[bookmark: _Ref445212783]ניסיון המציע (40%):
הניקוד יינתן באופן הבא:
i. בגין כל שנת ניסיון מעבר ל-10 שנות הניסיון בתנאי הסף, יזכה המנהל האומנותי בשתי נקודות (2) (עד 16 נק' עבור 8 שנות ניסיון נוספות);
ii. עבור כל אירוע אופנה בו שימש כמנהל אומנותי שהתקיים בשלוש השנים האחרונות והיקפו הכספי עלה על 1 מלש"ח יזכה המנהל האומנותי ב-2 נק' (עד 16 נק' עבור 8 הפקות);
iii. [bookmark: _Ref445212826][bookmark: _Ref481673343]מנהל אומנותי שבשלוש השנים האחרונות שימש כמנהל אומנותי באירוע שהתקיים במגדל/מצודת דוד בעיר ירושלים יזכה ב-4 נק' עבור כל אירוע (עד 8 נק' עבור 2 אירועים).
ראיון למציע (60%):
המזמין יערוך לנציגי המציע ראיון לצורך התרשמות מהמציע. לנוכח לוחות הזמנים, על המציעים להביא בחשבון כי ייתכן שהריאיון יזומן בהתראה קצרה מאד. בהתאם על המציע להיות מוכן לראיון, יחד עם המצגת מיום הגשת הצעתו.
במהלך הראיון ייבחנו הקריטריונים הבאים:
i. התרשמות מהמנהל האומנותי והכישורים הנדרשים, לרבות: ניסיון והצלחה בהפקות בתחום האופנה; בבניית תכנים אמנותיים וניהול אמנותי בטווח קצר וארוך; בעל חזון הרלוונטי לתחום האופנה; ניסיון מוכח בניהול אומנותי; יכולת ניהול והדרכה; היכרות עם העשייה בתחום האופנה; היכרות עם היסטוריית האופנה הישראלית; בקיאות בענף האופנה; ידע והתמצאות נרחבת בפלטפורמות שונות בארץ ובעולם בתחום האופנה ובתחומים הנושקים לתחום זה (35%).
ii. התרשמות נציגי המזמין מהבנת הצוות המוצע את פרטי האירוע, את חשיבותו הרבה ואת מורכבותו, והתרשמות ממחויבותו (10%).
iii. התרשמות כללית – יכולת הצגה, יחסי אנוש, תקשורת ורהיטות, בקיאות מקצועית, זמינות ויכולת עבודה בלחץ (15%).

שלב ג': חישוב ציון המחיר (30%)
[bookmark: _Ref288172453]מחיר הבסיס הנו 150,000 ש"ח (לא כולל מע"מ).
על המציע לנקוב בשיעור הנחה ממחיר זה. שיעור ההנחה לא יעלה על 30%.
ניקוד ההצעות המחיר ייקבע ביחס למחיר הבסיס. בהתאם, עבור כל אחוז הנחה תינתן נקודה אחת (1) בציון המחיר (עד 30 נק').
למשל, מציע שינקוב ב-20 אחוזי הנחה, יזכה ב-20 נקודות; מציע שינקוב ב18 אחוזי הנחה, יזכה ב-18 נקודות.
מציע שיקבל את הציון המשוקלל (איכות + מחיר) הגבוה ביותר, ידורג ראשון.
מובהר כי המחיר המוצע הינו המחיר הסופי והכולל, לרבות כל הוצאה, היטלים, אגרות, תשלומי חובה ואחרים, ביטוח, נסיעות, אש"ל וכל עלות/הוצאה אחרת. בשום מקרה לא תשולם כל תמורה מעבר להצעת המחיר.



בברכה,
טרגט א.מ.ן בע"מ – טרגט מרקט
באמצעות מירי סיני, מנכ"לית
ואורי מנחם, מנהל אירועי ה-70 


[image: ]





נספח א' למסמכי המכרז
תאריך:_______________
לכבוד
טרגט א.מ.ן. בע"מ (להלן: "המזמין")

טופס בקשה להשתתף במכרז מס' 1009/1 לבחירת מנהל אומנותי לאירוע "הצדעה ל-70 שנות אופנה ישראלית"
הנני מבקש להשתתף במכרז לבחירת מנהל אומנותי עבור אירוע "הצדעה ל-70 שנות אופנה ישראלית" במסגרת אירועי ה-70 למדינת ישראל.
פרטי המציע
	שם/שם תאגיד/שותפות
	

	ח.פ. / ת.ז.
	

	כתובת מלאה
	רחוב     

	
	עיר 

	
	מיקוד

	
	תא דואר

	
	

	טלפון
	

	פקס
	

	דואר אלקטרוני
	



שם איש הקשר: ________________________________

הנני מאשר את נכונות הפרטים לעיל.

	שם מלא
	
	חתימה וחותמת


נספח ב' למסמכי המכרז
פירוט ניסיון מקצועי לצורך עמידה בתנאי הסף:
1. מס' שנות הניסיון של המנהל האומנותי בתחומי ניהול וארגון הפקות אופנה, בדגש על הצד האומנותי: _________ [יש לציין מספר]. סעיף זה יילקח בחשבון גם לצורך ניקוד האיכות.
2. להלן פירוט הניסיון המקצועי בהתאם לתנאי הסף:
1. בשלוש השנים האחרונות המנהל האומנותי שימש כמנהל אומנותי בשני אירועים לפחות שהיקפם הכספי, של כל אחד מהם, עלה על 1.5 מיליון ₪ (כולל מע"מ):

	
	שם האירוע והמזמין
	איש קשר מטעם המזמין ופרטים ליצירת קשר
	תאריך האירוע
	היקף כספי (כולל מע"מ)

	1
	
	

	
	

	2
	
	

	
	








	תאריך
	
	שם מורשה החתימה
	
	חתימה וחותמת




פירוט ניסיון מקצועי לצורך ניקוד האיכות:
1. עבור כל אירוע אופנה בו שימש כמנהל אומנותי שהתקיים בשלוש השנים האחרונות והיקפו הכספי עלה על 1 מלש"ח יזכה המנהל האומנותי ב-2 נק' (עד 16 נק' עבור 8 הפקות):

	
	שם האירוע והמזמין
	איש קשר מטעם המזמין ופרטים ליצירת קשר
	תאריך האירוע
	היקף כספי (כולל מע"מ)

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	

	6
	
	
	
	

	7
	
	
	
	

	8
	
	
	
	




2. מנהל אומנותי שבשלוש השנים האחרונות שימש כמנהל אומנותי באירוע שהתקיים במגדל/מצודת דוד בעיר ירושלים יזכה ב-4 נק' עבור כל אירוע (עד 8 נק' עבור 2 אירועים).
	
	שם האירוע והמזמין
	איש קשר מטעם המזמין ופרטים ליצירת קשר
	תאריך האירוע
	מיקום האירוע


	1
	
	
	
	

	2
	
	
	
	




	[bookmark: _GoBack]תאריך
	
	שם מורשה החתימה
	
	חתימה וחותמת



[bookmark: _Toc484970401][bookmark: _Toc288561884]נספח ג' - הצעת המחיר
(נספח זה יוכנס למעטפה סגורה ונפרדת)
1. [bookmark: _Toc179603302]הוראות למילוי ההצעה:
0. המציע ינקוב באחוז הנחה במספר שלם או עם שבר עשרוני בלבד (למשל, 6.5% – תקין; 6.53 – לא תקין).
0. המחיר יכלול את כל ההוצאות הנחוצות לצורך אספקת השירותים בהתאם לשביעות רצונו המלאה של המזמין, ועמידה בכל החובות בתקופת מתן אספקת השירותים עבור המזמין וחברת ההפקה שתבחר על-ידו, וכן תשלומים נלווים מכל סוג ומין שהוא, לרבות ובלי לגרוע מכלליות האמור, את כל המסים למיניהם כגון היטלים, אגרות, תשלומי חובה ואחרים, ביטוח, אש"ל והוצאות נסיעה. מודגש ומובהר בזאת, שלא תשולם למציע כל תמורה נוספת.
0. ועדת המכרזים רשאית לפסול הצעות שהמחירים בהן אינם ברורים ולפיכך לא ניתן להעריכן.
0. לאחר שקראתי את מסמכי המכרז, קיבלתי הסברים, ושאלותיי, אם היו, נענו על ידי המזמין, אני מגיש בזאת את הצעתי לאספקת השירותים כמפורט במסמך זה.
1. הצעת המחיר
מחיר הבסיס עבור ביצוע העבודות הנה 150,000 ₪ (לא כולל מע"מ).
התמורה המבוקשת בגין ביצוע העבודות הנה בהנחה בשיעור של ______ אחוזים ממחיר הבסיס.
מינימום – 0%; מקסימום – 30%; מציע שינקוב בשיעור הנחה גבוה מהטווח, הצעתו תיפסל.

	_____________
	_____________________
	______________________

	תאריך
	שם המציע
	חתימה וחותמת המציע



אישור עו"ד 
	
_________________
	
____________________________

	תאריך
	חתימה וחותמת עורך הדין




[bookmark: _Toc288561886][bookmark: _Toc484970402]הסכם אספקת השירותים

שנערך ונחתם ב_______________ ביום ____________ לחודש ______ שנת  ___

בין
טרגט א.מ.ן. בע"מ 
אודם 6, פ"ת; ח.פ. 513105874
באמצעות מורשה החתימה המוסמך לחתום בשמו ______________ (ת.ז. _____________) 
(להלן: "המזמין") 
                                        
מצד אחד
לבין
_______________________________ 
(ח.פ. ____________), שכתובתו: _________________________________________ 
באמצעות מורשה החתימה המוסמך לחתום בשמו ______________ (ת.ז. _____________) 
(להלן: "הספק")
                                                                                                                                      מצד שני
הואיל	והמזמין מעוניין להעסיק את הספק לשם קבלת שירותים כמפורט במכרז 1009/1 (להלן: "הפרויקט", ביצוע הפרויקט על כל הכלול בו ייקרא להלן: "השירותים" או  "העבודות");
והואיל	ולשם התקשרות לקבלת השירותים יצא המזמין במכרז פומבי (שמספרו 1009/1), המצורף כנספח א' להסכם זה המהווה חלק בלתי נפרד ממנו; 
והואיל	והספק הגיש הצעתו במכרז, המצורפת כנספח להסכם זה והמהווה חלק בלתי נפרד ממנו, ונבחר כזוכה במכרז; 
והואיל	והספק מעוניין לספק עבור המזמין את השירותים, והוא מצהיר כי הוא עוסק בשירותים מן הסוג הנדרש, כי הוא בעל הידע, הניסיון, המיומנות בביצוע שירותים אלו, כי הוא מחזיק בכל האמצעים הדרושים לביצוע השירותים, כי הוא בעל היכולת הפיננסית לאספקת השירותים וכי ברשותו כוח אדם מקצועי, מתאים ומוסמך ובהיקף ככל שיידרש, לצורך ביצועם והשלמתם במועד;
והואיל	והספק מצהיר כי הוא רשאי על פי כל דין לספק את השירותים עבור המזמין וכי אין כל מניעה, לפי כל דין ו/או הסכם שהספק צד לו, לאספקת השירותים על פי הסכם זה, וכי אין לו ו/או למי מטעמו ניגוד עניינים, מכל מין וסוג שהוא, עם המזמין ו/או בקשר עם אספקת השירותים לפי הוראות הסכם זה, וכי הוא ועובדיו עומדים בדרישת כל דין;
והואיל	והמזמין מעוניין כי הספק ייתן את השירותים למזמין בהתאם להצעתו נספח ב' ובכפוף לתנאי הסכם זה;

לפיכך הוסכם והותנה בין הצדדים כדלקמן:
1. כללי
0. דין המבוא להסכם זה כדין ההסכם גופו.	
0. הסכם זה יכנס לתוקף רק לאחר חתימת הצדדים על הסכם זה.
0. להסכם זה מצורפים הנספחים הבאים, המהווים חלק בלתי נפרד ממנו:
נספח א' להסכם – מסמכי המכרז
נספח ב' להסכם - הצעת הספק
1. [bookmark: _Ref279412183]תקופת ההתקשרות
1. תקופת ההתקשרות תהיה מיום חתימת הצדדים על החוזה ועד _____________ [10 ימים לאחר תום האירוע מושא המכרז] (להלן: "תקופת ההתקשרות").
1. ההתקשרות תבוצע בכפוף לזמינות תקציבית ובכפוף להוראות חוק התקציב.
1. ביטול ההסכם
2. [bookmark: _Ref484701264]על אף כל האמור בהסכם זה ומבלי לגרוע מהאמור בסעיפים לעיל, המזמין  רשאי לבטל הסכם זה בכל עת במשך תקופת ההתקשרות תוך מתן הודעה בכתב של 30 יום מראש לצד שכנגד, מבלי שיידרש לתת נימוק לביטול.
2. הובא ההסכם לידי גמר, יהיה הספק זכאי לתשלום על אותו חלק מהעבודות שכבר ביצע, לרבות תשלומים שכבר ביצע ולא ניתן לקבל החזר בגינם, או להפחיתם, בניכוי התשלומים ששולמו לו על ידי המזמין עד לאותו המועד. לא ישולם לספק כל שכר ו/או פיצוי ו/או תשלום נוסף.
1. [bookmark: _Ref279412198]התחייבויות הספק
3. הספק ו/או עובדיו מתחייבים לקיים קשר מתמיד עם המזמין ו/או עם עובד של המזמין אשר הוסמך על ידו (להלן: "ההנהלה"), לעבוד עם ההנהלה בתיאום מלא ולהשתתף בישיבות ובהתייעצויות ככל שיידרש על ידי המזמין.
3. הספק מתחייב לבצע את כל העבודות הנדרשות בהתאם למסמך הגדרת העבודה ולייעץ ולעזור למזמין בכל עניין הקשור לביצוע העבודות על פי הסכם זה.
3. הספק מתחייב לספק את השירותים, כפי שהתחייב בהצעתו, ומתחייב כי יבצע את כל העבודות והשירותים הנדרשים ממנהל אמנותי לצורך הפקת האירוע מושא המכרז.
3. במידה ויידרש תאום בין הספק ו/או עובדיו ובין גורמים אחרים שעובדים עבור המזמין, הספק ו/או עובדיו מתחייבים לפעול באופן שיאפשר שיתוף פעולה בינם ובין הגורמים האחרים כאמור.
3. המזמין יבקר ויפקח, ככל שימצא לנכון, באמצעות נציגיו, על טיב ואיכות ביצוע העבודות על ידי הספק.
3. המזמין יידרש לעבוד עם חברת הפקה שתיבחר על ידי המזמין להפקת האירוע מושא המרכז, והוא מתחייב לפעול בהתאם להוראות המזמין והנהלת חברת ההפקה לצורך ביצוע השירותים. בכל מקרה של סתירה או חילוקי דעות בין מי מהצדדים, עמדתו של המזמין תהיה המכרעת.
3. הספק מתחייב להעביר לידי המזמין באופן מיידי, ובהתאם להוראות ההנהלה כל מידע או חומר כלשהו אחר, או העתק מהם, אשר קשורים או כרוכים בביצוע העבודות, כך שכל אלה יהיו מצויים גם בידי המזמין.
3. הספק מתחייב לבצע את העבודות בזהירות, בנאמנות, במיומנות, וברמה מקצועית גבוהה לשביעות רצונה המוחלט של ההנהלה, ולשם כך למלא אחר הוראותיה של ההנהלה, בין שהן מפורטות בהסכם זה ובין שהן אינן מפורטות בו.
3. הספק מתחייב לבצע את העבודות בהתאם לדרישות כל דין.
3. הספק מתחייב כי הוא ו/או מי מטעמו לא יעשה דבר שיש בו משום ניגוד אינטרסים עם פעולותיו לפי הסכם זה ולא ימצא במצב בו קיימת אפשרות ממשית לניגוד עניינים עם פעולותיו לפי הסכם זה. במקרה בו יש לספק ו/או לעובדיו ספק או חשש כאמור, הוא יפנה למזמין לשם קבלת אישור.
1. [bookmark: _Ref280200651]הפרויקט וביצועו:
4. הפרויקט יבוצע בהתאם לקווי המתאר המפורטים בנספחים א' ו-ב'.
4. למען הסר כל ספק, העבודות הנדרשות מתוקף הסכם זה יסופקו על ידי הספר והוא אינו רשאי להמחות את חיוביו לצדדים שלישיים. 
1. [bookmark: _Ref279412214]התחייבות הצדדים
על מנת לאפשר לספק לעמוד בהתחייבויותיו על פי חוזה זה מתחייב המזמין כדלקמן:
5. הספק מתחייב לשתף פעולה עם נציג המזמין באופן מידי, מלא ומוחלט. מבלי לגרוע מכלליות האמור, הספק מתחייב להציג בפני המזמין כל מסמך הדרוש לפי שיקול דעתו הבלעדי של המזמין, לצורך פיקוח ו/או ביקורת לביצוע השירותים והעבודות לפי ההסכם.
5. נציג המזמין יהיה רשאי להפסיק את העבודה בכללה, או כל חלק ממנה, אם לפי שיקול דעתו, אין העבודה נעשית בהתאם להסכם זה, למסמכי המכרז או להוראותיו.
5. נציג המזמין יהיה הקובע היחיד והאחרון בכל שאלה שתתעורר ביחס לטיב ביצוע השירותים והעבודות ולאופן ביצועם.
5. הספק מתחייב לבצע את השירותים והעבודות בהתאם להוראות הסכם זה והוראות נציג המזמין וזאת במיומנות, יעילות וברמה מקצועית גבוהה ולשביעות רצון נציג המזמין.
1. העבודות  
6. העבודות אותן יבצע הספק כוללות, בין היתר, את העבודות המפורטות במכרז (נספח א') וההוראות שיעביר המזמין לספק מעת לעת, וכן כל עבודה שנדרשת לצורך הפקת האירוע. 
6. מבלי לגרוע מזכויות המזמין לפי הסכם זה ולפי כל דין, היה והספק לא ביצע את התחייבויותיו לפי הסכם זה, כולן או חלקן, יהא המזמין רשאי לבצע כל עבודה מהעבודות בעצמו או באמצעות אחר, והספק יישא בכל הוצאה עודפת שתיגרם למזמין עקב כך.
1. [bookmark: _Ref280200689]התמורה
7. [bookmark: _Ref279408435]לצורך למתן השירותים על ידי הספק כמוגדר במכרז ומילוי כל התחייבויות הספק לשביעות רצונו של המזמין ובהתאם לתנאי הסכם זה, ישלם המזמין לספק את התמורה הבאה: ________________________________________________________________
7. התמורה לעיל הינה סופית מלאה ומוחלטת, וכוללת את סך עלות, לרבות כל עלויות והוצאות הספק וכל מס והיטל שהוא; תמורה זו לא תגדל מכל סיבה שהיא. 
7. כדי למנוע עיכובים בתשלום, ידאג הספק שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.
7. ככלל, התשלום לספק יועבר כנגד ביצוע בפועל. 
7. התשלום בטווח של עד שוטף+65 וכנגד הגשת חשבוניות בצירוף דו"חות פעילות ומסמכים בהתאם למחירים שנקבעו במסגרת החוזית ולאחר אישור החשבונית על ידי המזמין ורפרנט ממשרד התרבות והספורט. 
7. במקרה בו משרד התרבות והספורט יעכב העברת כספים למזמין עקב בירור הקשור במתן השירותים או מילוי התחייבויות הספק, התשלום לספק יעוכב בהתאם.
7. לספק לא תהיינה כל דרישות או טענות למזמין בגלל עיכובים בתשלום הנובעים ממחדליו כגון חוסר פרטים בחשבונית, פרטים לא נכונים, חוסר במסמכים, איחור בהגשת חשבונית, וכיו"ב.
7. למזמין תהיה זכות קיזוז לגבי תשלומים לספק בגין חוב שהספק חב לו.
7. לספק לא תהיה זכות קיזוז בגין חוב שהמזמין חב לו.
1. יחסי עובד-מעביד
8. בין הצדדים ו/או הפועלים בשמם ו/או מטעמם ו/או למענם בביצוע הסכם זה (להלן ביחד: "העובדים") אין ולא יהיו יחסי עובד ומעביד ו/או יחסים משפטיים אחרים מכל סוג שהוא מלבד היחסים כאמור בהסכם זה.
8. הספק מצהיר בזה כי הוא ספק עצמאי וכי הוא מבצע את חיוביו על פי חוזה זה כספק עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המזמין.
8. הספק מצהיר בזאת כי יודיע ויבהיר לכל מי מהמועסקים על ידו בביצוע חוזה זה, כי בינם ובין המזמין לא יתקיימו כל יחסי עובד-מעביד.
1. תשלומים בגין המועסקים
9. הספק אחראי לתשלום שכר עבודה, זכויות סוציאליות וכל התשלומים שחובת תשלומם מוטלת על המעביד לפי כל דין או הסכם וכן תנכה את כל הניכויים שיש לבצעם על פי דין או הסכם משכרם של עובדיו ועליו בלבד תחול האחריות לביצוע כל התשלומים שמעביד מתחייב בהם כלפי עובדיו.
9. חויב המזמין לשלם סכום כלשהו מהסכומים האמורים לעיל, בגין מי מהמועסקים על ידי הספק בביצוע חוזה זה, ישפה הספק את המזמין עם דרישה ראשונה בגין כל סכום שחויב לשלם כאמור ולרבות כל תביעה או הוצאה שנגרמה למזמין, כולל שכר טרחת עורך דין והודעת המזמין ביחס להוצאות כאמור תהיה נאמנה על הספק.
1. בעלות במסמכים
10. [bookmark: _Ref263606259]הספק מצהיר בזה, שכל המסמכים, הנתונים וכל יתר המידע שיוכנו ו/או שימסרו למזמין על ידו ו/או מטעמו לצורך ובמהלך ביצוע העבודות, יהיו שייכים למזמין לבדו, וקניינו הבלעדי לכל דבר ועניין, ולמזמין יוקנה בהם מכלול הזכויות, לרבות זכויות יוצרים. המזמין יהיה רשאי לעשות בהם, או בחלקים בהם, כל שימוש.
10. הספק מתחייב למסור למזמין, לפי דרישתו, בכל עת, העתקים ברורים מכל המסמכים ויתר המידע כאמור בסעיף ‎11.1 לעיל, בין בנייר ובין באמצעים אלקטרוניים, וזאת בכל מהלך תקופת ההתקשרות ובכל עת לאחריה.
10. עם גמר ביצוע התחייבויות הספק על-פי הסכם זה, או עם סיום ו/או ביטול ההסכם מכל סיבה שהיא, או לפי דרישה של המזמין בכל זמן שהוא, מתחייב הספק להחזיר למזמין את כל המסמכים, הנתונים, וכל דבר אחר, המתייחס לעבודות.
1. שמירת סודיות
11. הספק ו/או עובדיו מתחייב לשמור בסוד ולא להעביר, להודיע, למסור או להביא לידיעת אדם אחר או חבר בני אדם כל ידיעה אשר תגיע אליו בקשר עם ו/או במהלך ביצוע התחייבויותיו על פי הסכם זה. תשומת לב הספק מופנית לסעיפים 91 ו- 118 לחוק העונשין, תשל"ז - 1977, שעניינם איסור ועונש על מסירת ידיעות רשמיות על ידי בעל חוזה, עם גוף מבוקר כמשמעותו בחוק מבקר המדינה, תשי"ח - 1958.
1. מלוא ההסכם
הסכם זה מהווה את מלוא ההסכם בין הצדדים בנוגע לצדדים הכלולים בו והוא גובר על כל הסכם, הבנה או הסדר קודמים ביניהם, בין בכתב ובין בעל פה. לא יהיה לכל שינוי מאוחר של הסכם זה כל תוקף, אלא אם נעשה בכתב ובחתימת שני הצדדים.
1. סמכות מקומית
סמכות השיפוט הייחודית לגבי כל עניין הנובע מהסכם זה תהיה לבתי המשפט בתל-אביב. סמכות זו הינה ייחודית ובלעדית ולא יתנהל הליך כלשהו שלא על פי הסמכות הקבועה בסעיף זה.
1. המחאת ההסכם
14. הספק מתחייב שלא להמחאות לאחר או לאחרים את זכויותיו ו/או את חובותיו על - פי הסכם זה, כולן או מקצתן, אלא אם קיבל לכך את הסכמת הנהלת המזמין מראש ובכתב. המזמין רשאי, לפי שיקול דעתו הבלעדי והמוחלט, לסרב להסב ו/או להמחאות ההסכם מכל סיבה שהיא ואין הוא חייב לנמק את החלטתו בעניין.
1. שונות
15. הסכם זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.
15. שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
1. שינוי
אין שינוי בתנאי הסכם זה אלא בכתב ומראש ובכל מקרה של סתירה בין הוראות הסכם זה ונספחיו תגברנה הוראות הסכם זה.
1. הודעות
כל הודעה שישלח צד למשנהו בדואר רשום תראה כמתקבלת 5 ימים ממועד משלוחה ובאם נמסרה ידנית ו/או נשלחה בפקס במועד המסירה או מועד קבלת הודעת פקס שאושר קבלתו.
כתובות הצדדים לצורך הסכם זה:
המזמין: טרגט א.מ.ן. בע"מ, רחוב האודם 6 פתח תקווה 49170.
הספק:  _____________________________________________________

לראייה באו הצדדים על החתום:

	_________________

	המזמין
על ידי:
			הספק
על ידי:


	שם:
	________________

